ಆಗಸ್ಟ್ನಲ್ಲಿ ಲಭ್ಯವಾಗಲಿದೆ ಬಯೋಲಾಜಿಕ್ ಇ ಲಸಿಕೆ: ಮುಂಗಡ ಪಾವತಿ ಒಪ್ಪಂದಕ್ಕೆ ಕೇಂದ್ರ ಸರಕಾರ ಸಹಿ ದೇಶದಲ್ಲಿ ಕೋವಿಡ್ ವ್ಯಾಕ್ಸಿನ್ ಲಭ್ಯತೆಯ ಬಗ್ಗೆ ವರ್ಷಾಂತ್ಯದಲ್ಲಿ ವರದಿ ಸಲ್ಲಿಸುವಂತೆ ಸುಪ್ರೀಂ ಕೋರ್ಟ್ ಸೂಚಿಸಿದ ಮರುದಿನವೇ, ಭಾರತವು ಕೋವಿಡ್ 19ನ ಪ್ರಾಯೋಗಿಕ ಬಯೋಲಾಜಿಕಲ್ ಇ ಲಸಿಕೆಯ 300 ಮಿಲಿಯನ್ ಡೋಸ್ಗಳ ಖರೀದಿಗೆ 1,500 ಡಾಲರ್ ಕೋಟಿ ಮುಂಗಡವನ್ನು ಪಾವತಿಸಿದೆ.ಬಯೋಲಾಜಿಕಲ್ ಇ , ಆಗಸ್ಟ್ ಡಿಸೆಂಬರ್ 2021ನಿಂದ ಈ ಲಸಿಕೆಯ ಡೋಸ್ಗಳನ್ನು ತಯಾರಿಸು ತ್ತದೆ ಮತ್ತು ಸಂಗ್ರಹಿಸುತ್ತದೆ ಎಂದು ಸರಕಾರ ತನ್ನ ಪ್ರಕಟಣೆಯಲ್ಲಿ ಗುರುವಾರ ತಿಳಿಸಿದೆ. ಭಾರತೀಯ ಲಸಿಕಾ ತಯಾರಕರೊಂದಿಗೆ ಸರ್ಕಾರವು ಸಹಿ ಮಾಡಿದ ಮೊದಲ ಒಪ್ಪಂದವಾಗಿದ್ದು, ಈ ಮೂಲಕ , ಅಧಿಕೃತ ಲಸಿಕೆಗಳನ್ನು ಹೊಂದಿರುವ ಕಂಪೆನಿಗಳೊಂದಿಗೆ ಮಾತ್ರ ಒಪ್ಪಂದ ಮಾಡಿಕೊಳ್ಳಬೇಕು ಎಂಬ ತನ್ನ ಹಿಂದಿನ ನಿಲುವಿನಲ್ಲಿ ಸರಕಾರದ ಪ್ರಮುಖ ಬದಲಾವಣೆ ಮಾಡಿಕೊಂಡಂತಾಗಿದೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಕೋವಿಡ್ 19ನ ಎರಡನೇ ಅಲೆಯ ತೀವ್ರ ಪರಿಣಾಮವನ್ನು ಎದುರಿಸುತ್ತಿರುವ, ವಿಶ್ವದ ಎರಡನೇ ಅತೀ ಹೆಚ್ಚು ಜನಸಂಖ್ಯೆ ಹೊಂದಿರುವ ರಾಷ್ಟ್ರದಲ್ಲಿನ ವ್ಯಾಕ್ಸಿನ್ ಕೊರತೆ ನೀಗಿಸಲು ಸರಕಾರ ಮಾಡುತ್ತಿರುವ ಪ್ರಯತ್ನಗಳನ್ನು ಈ ಆದೇಶ ಒತ್ತಿ ಹೇಳುತ್ತಿದೆ. ಸುಪ್ರೀಂಕೋರ್ಟ್ ಗುರುವಾರ ಸರಕಾರದ ವ್ಯಾಕ್ಸಿನೇಶನ್ ನೀತಿಯನ್ನು, ಮೇಲ್ನೋಟಕ್ಕೆ ಸ್ವೇಚ್ಛಾಹಾರಿ ಮತ್ತು ತರ್ಕಹೀನ ಎಂದು ಹೇಳಿದೆ. ಬಯೋಲಾಜಿಕಲ್ ಇ, ಹೂಸ್ಟನ್ನ ಬೇಲರ್ ಕಾಲೇಜ್ ಆಫ್ ಮೆಡಿಸಿನ್ ಮತ್ತು ಕ್ಯಾಲಿಫೋರ್ನಿಯಾ ಮೂಲದ ಡೈವಾನಾಕ್ಸ್ ಟೆಕ್ನಾಲಜೀಸ್ ಕಾರ್ಪ್ನೊಂದಿಗೆ ಸೇರಿ ಈ ವ್ಯಾಕ್ಸಿನನ್ನು ಅಭಿವೃದ್ಧಿಪಡಿಸಿದೆ. ಭಾರತ್ ಬಯೋಟೆಕ್ನ ನಂತರ ಭಾರತದಲ್ಲಿ ಅಭಿವೃದ್ಧಿಪಡಿಸಲಾದ ಎರಡನೇ ಲಸಿಕೆ ಇದಾಗಿದೆ. ಬಯೋಲಾಜಿಕಲ್ ಇ ಯ ಲಸಿಕೆ, ಪ್ರೊಟೀನ್ ಉಪಘಟಕದ ಲಸಿಕೆಯಾಗಿದೆ, ಅದು ದೇಹದ ಪ್ರತಿರಕ್ಷಣಾ ಪ್ರತಿಕ್ರಿಯೆಯನ್ನು ಪ್ರಚೋದಿಸಲು ದೇಹಕ್ಕೆ ಚುಚ್ಚುವ ಸ್ಪೈಕ್ ಪ್ರೊಟೀನ್ಗಳನ್ನು ಮಾತ್ರ ಒಳಗೊಂಡಿದೆ. ಪ್ರೊಟೀನ್ ಉಪಘಟಕ ಲಸಿಕೆಗಳನ್ನು ಹಲವಾರು ತಜ್ಞರು ಸುರಕ್ಷಿತ ಮತ್ತು ಸಮಯ ಪರೀಕ್ಷಿತ ಲಸಿಕೆ ಎಂದು ಪರಿಗಣಿಸಿದ್ದಾರೆ. ಇದು ಇಡೀ ಕೊಲ್ಲಲ್ಪಟ್ಟ ವೈರಸನ್ನು ಒಳಗೊಂಡಿರುವುದಿಲ್ಲ. ಪ್ರಸ್ತುತ ಈ ವ್ಯಾಕ್ಸಿನ್ ಅನ್ನು ಮೂರು ಹಂತದ ಪ್ರಯೋಗಗಳಿಗೆ ಒಳಪಡಿಸಲಾಗುತ್ತಿದ್ದು, ನಿಯಂತ್ರಕ ದೃಢೀಕರಣ ಮತ್ತು ಉಪಯೋಗಕ್ಕೆ ಆಗಸ್ಟ್ನಲ್ಲಿ ಲಭ್ಯವಾಗಬಹುದು. : ಶೀಘ್ರದಲ್ಲಿ ಒಂದು ರಾಷ್ಟ್ರಒಂದು ರೇಷನ್ ಕಾರ್ಡ್ ಯೋಜನೆಯನ್ನು ಜಾರಿಗೊಳಿಸಿ: ಮಮತಾ ಬ್ಯಾನರ್ಜಿ ಸರ್ಕಾರಕ್ಕೆ ಸುಪ್ರೀಂ ತಾಕೀತು ಸರಕಾರ, ಬಯೊಲಾಜಿಕಲ್ ಇ ಯಿಂದ ಆಗಸ್ಟ್ಡಿಸೆಂಬರ್ನಲ್ಲಿ 300 ಮಿಲಿಯನ್ ಡೋಸ್ ಲಸಿಕೆಗಳನ್ನು ನಿರೀಕ್ಷಿಸುತ್ತಿದೆ ಎಂದು ಎನ್ಇಜಿವಿಎಸಿಯ ಅಧ್ಯಕ್ಷ ವಿನೋದ್ ಕೆ ಪೌಲ್ ಕಳೆದ ತಿಂಗಳು ಹೇಳಿದ್ದರು. ಬಯೋಲಾಜಿಕಲ್ ಇ , ಮಾನವ ಪ್ರಯೋಗಗಳನ್ನು ನಡೆಸಲು, ಈ ಹಿಂದೆ ಜೈವಿಕ ತಂತ್ರಜ್ಞಾನ ಇಲಾಖೆಯಿಂದ 100 ಕೋಟಿ ರೂ. ಸಹಾಯಧನವನ್ನು ಪಡೆದಿತ್ತು. ಅದಕ್ಕೂ ಮೊದಲು ಇದು ಫರಿದಾಬಾದ್ನಲ್ಲಿರುವ ಸರಕಾರದ ಟ್ರಾನ್ಸ್ಲೇಶನ್ ಹೆಲ್ತ್ ಸೈನ್ಸ್ ಟೆಕ್ನಾಲಜಿ ಇನ್ಸ್ಟಿಟ್ಯೂಟ್ನಲ್ಲಿ ಪ್ರಾಣಿ ಪ್ರಯೋಗವನ್ನು ನಡೆಸಿತ್ತು. : Mumbai Rain ಮುಂಬೈಗೆ ಎಚ್ಚರಿಕೆ ನೀಡಿದ ಹವಾಮಾನ ಇಲಾಖೆ ಬಾನುವಾರ, ಸೋಮವಾರ ಭಾರೀ ಮಳೆ ಸಾಧ್ಯತೆ ಲಸಿಕೆ ಅಭಿವೃದ್ಧಿಗಾಗಿ , ಸರಕಾರ ಅನೇಕ ಕಂಪೆನಿಗಳಿಗೆ ಆರ್ಥಿಕ ನೆರವು ನೀಡಿತ್ತು, ಆದರೆ ಅವು ನಿರ್ದಿಷ್ಟ ಲಸಿಕೆ ನಿಯಂತ್ರಕ ಅನುಮೋದನೆ ಪಡೆದಾಗ ಮಾತ್ರ, ಒಪ್ಪಂದಕ್ಕೆ ಸಹಿ ಹಾಕುವ ನಿರ್ಧಾರ ಮಾಡಿತ್ತು ಎನ್ನಲಾಗುತ್ತದೆ. ಆದರೆ, ಅಮೆರಿಕ, ಯುಕೆ , ಕೆನಡಾದಂತಹ ದೇಶಗಳಲ್ಲಿ ಇದು ಸಂಪೂರ್ಣ ಭಿನ್ನ. ಅಲ್ಲಿ ಲಸಿಕೆ ಅಧಿಕೃತಗೊಳ್ಳುವ ಹಲವು ತಿಂಗಳು ಮೊದಲೇ ಶತಕೋಟಿ ಡಾಲರ್ ಮೌಲ್ಯದ ಮುಂಗಡ ಒಪ್ಪಂದಗಳಿಗೆ ಸಹಿ ಹಾಕಲಾಗಿತ್ತು.